แผ่นดินไหวเฮติ ไม่กระทบเขื่อนไทย
กฟผ. เผย เขื่อนในประเทศยังปลอดภัย ไม่ได้รับผลกระทบจากแรงแผ่นดินไหวในเฮติ
15 ม.ค. 2553

กฟผ. เผย เขื่อนในประเทศยังปลอดภัย ไม่ได้รับผลกระทบจากแรงแผ่นดินไหวในเฮติ
นายกิตติ ตันเจริญ ผู้ช่วยผู้ว่าการโรงไฟฟ้าพลังน้ำ การไฟฟ้าฝ่ายผลิตแห่งประเทศไทย (กฟผ.) กล่าวว่า ได้ตรวจสอบข้อมูลจากเครื่องตรวจวัดแผ่นดินไหวที่ติดตั้งเขื่อนศรีนครินทร์ และเขื่อนวชิราลงกรณ์ จังหวัดกาญจนบุรีแล้ว พบว่า เหตุการณ์แผ่นดินไหวที่สาธารณรัฐเฮติ เมื่อวันที่ 12 ม.ค. ไม่มีแรงกระทำมาถึงตัวเขื่อน เนื่องจากอยู่ไกลจากศูนย์กลางแผ่นดินไหวมาก ขอให้ประชาชนวางใจและมั่นใจได้ว่าเขื่อนทั้ง  2 แห่งมีความแข็งแรง มั่นคง ปลอดภัย จากกรณีเกิดแผ่นดินไหวและไม่ได้รับผลกระทบแต่อย่างใด